《和作哲送令德》
宋代·邓肃

我瓠非五石，安能枵不用。
但恃少年气，未肯就羁鞚。
越人已断发，章甫浪出宋。
何如子建文，脱口人争讽。
笑示善者机，绮语时一弄。
妙竟秘不传，尺管阁云梦。
固应羞芹藻，清明奴隶共。
明年郁梧桐，定作喈喈凤。
归来访原宪，慎毋学子贡。
故人犹未病，反己能求中。

作者简介：邓肃（1091～1132），字志宏，南剑沙县（今属福建）人。生于宋哲宗元祐六年，卒于宋高宗绍兴二年，年四十二岁。少警敏能文，善谈论。会李纲罢相，上疏争之，干执政怒，罢归居家，绍兴二年（1132年）五月，携母避寇福唐（今福清），五月初九病逝，年仅41岁，归葬于邓墩。肃著有《栟榈集》三十卷，《挥尘后录》传于世。《闽沙邓氏族谱》载：邓肃，字志宏，父祖谷，长子邓普，字寰宇，次子邓慈。